Garpastum

Garpastum (originaltittel: Гарпастум) er en russisk film fra 2005, regissert av Aleksej Aleksejevitsj German.

Handling 
Historien begynner i 1914, kort tid før utbruddet av første verdenskrig, og Skuddene i Sarajevo. I St. Petersburg bor to brødre, Andrei og Nikolai. Faren deres var utrolig interessert i fotball, og har veddet alle pengene sine på det russiske fotballaget som led et knusende tap mot tyskerne under Fotball under Sommer-OL 1912 i Stockholm. Moren til Andrei og Nikolai deres døde for en stund siden, og brødrene bor nå i hos en onkel - en doktor. Brødrene er også med på et fotball-lag, som inkluderer Shust og mål-vakten Misha (som brødrene gir kallenavnet Tolstoj)

I mellomtiden blir Andrei elskeren til Anitsa, en ung enke som for en tid siden kom fra Beograd. Anitsa mottar kjente diktere hjemme hos henne, på samme kveld er det mulig å se Osip Mandelstam, Anna Akhmatova og Vladislav Khodasevich. Hun er også venn med Alexander Blok, som Nikolai blir kjent med. Brødrene drømmer om å bygge deres egen fotballbane, og bestemmer seg for å kjøpe et tomt stykke land. Shust gjør en avtale med tartaren Torgash, som krever en høy pris (140 rubler) fordi han har ubetalt gjeld. For å samle inn nok penger begynner laget til Andrei og Nikolai å spille fotball for penger mot andre lokale lag.

I St. Petersburg til Anitsa kommer søsteren hennes Vita, sammen med en liten gutt som hun kaller broren sin. Men Vita og Shust blir myrdet av kjeltringer som Torgash står i gjeld hos. Kort tid senere reiser Nikolai til fronten. Andrei møter Nina, som han tidligere fridde til og gifter seg med henne. Når Nikolai kommer hjem fra krigen er det hungersnød i Petrograd, som har fått nytt navn. Andrei og Nina bor sammen med barnet sitt i leiligheten etter onkelen deres (som i likhet med Nikolai og Andreis far allerede er død) og Andrei forsøker å skaffe nok mat til hele familien.

Skuespillere 
 Yevgenij Pronin som Andrei.
 Danila Kozlovsky som Nikolai.
 Chulpan Khamatova som Anitsa.
 Gosha Kutsenko som Alexander Blok.
 Anna Banshchikova som Darya.
 Iamze Sukhitashvili som Vita.
 Pavel Romanov som en onkel.
 Dmitry Vladimirov som Shust.
 Aleksandr Bukovski som Tolstij.
 Sergei Bugaev som Osip Mandelstam.
 Dana Agisheva som Nina.

Referanser

Eksterne lenker 

Russiske dramafilmer
Filmer fra 2005
Fotballfilmer